"Minge kõike maailma" Markuse evangeelium 16:15
Me armastame.
Me palvetame.
Me kuulutame.
Tere! Vaatad saadet "Evangeelium esmalt".
Mina olen Serena. - Ja mina Arto.
Täna on meil selline põnev teema nagu Jumala armuannid.
Ka kõik muud Jumala annid.
Jumal on õnnistanud igaüht millegi erilisega.
Ta tahab, et me seda ka kasutaksime.
Lähme uurime, millised annid sul võivad olla.
Tänases osas kohtume mu Venemaa sõbra Ivaniga.
Tal on and tantsida dubstep dance'i.
Uskumatu, milliseid liigutusi ta teeb. See on tema and.
On ka üleloomulikke ande.
Lisaks näeme, kuidas läks meie Uganda misjonireis.
See oli hea ja viljakas aeg.
Aga lähme siis ja vaatame,
mis on Jumala annid ja kuidas need toimivad.
Vahva, et oled koos meiega. Head vaatamist!
Ootame siin ülikoolilinnakus koosoleku algust.
Peame koosolekuid kahes ülikoolis.
Itaalia tiim on kõigepealt.
Serena tõlgib neid inglise keelde.
Pärast seda läheme teise, ukulelega.
Meil on kaks nädalat aega seal Jumalast rääkida.
Käime läbi nii palju ülikoolilinnakuid kui võimalik.
Kuulutame noortele evangeeliumi. Vaat see on juba midagi!
Eile pidasime esimesed koosolekud.
Nii tore on kuulutada Jumala Sõna ka ülikoolis, üliõpilastele.
Meil on südames korraldada evangeelseid suurüritusi.
Ma palun Jumalat,
et Ta aitaks sul külvata oma seemned, oma unistused.
Näed! Seemned.
Need ei hakka kasvama enne, kui need külvad.
Palvetan sinu pärast, kes sa ütled: "Küll ma need millalgi maha panen."
Jutt ei vii kuhugi.
Mitu aastat sa juba räägid,
et tahad rajada haiglat, kooli, lastekodu, kirikut?
On aeg seemned Jeesuse nimel mulda panna.
Jumal, kes vastab palvetele, aitab kasvada ka su seemnetel.
Apollos kastis, Paulus istutas, Jumal laskis kasvada.
Jäta tühjad sõnad ja hakka tegutsema.
Jesaja 66. peatüki 9. salm ütleb:
"Kas mina avan emakoja, ilma et laseksin sünnitada?"
Ära ütle, et küll ma ühel päeval lähen emale appi,
hakkan uuesti koolis käima, lõpetan petmise.
Issand andku sulle külvamiseks armu
ja jõudu rebida end lahti enne, kui juhtub midagi halba.
Jõudu hakata oma unistuse kallal tööle.
Mine põllule, pane seeme maha
ja oota, sest Jumal laseb kasvada.
Tegevusetus sööb su ära.
Kaua sa lubad lahkuda tollest WhatsAppi grupist
või kohelda hästi oma naist.
Istuta seeme nüüd!
Pane koolile, lastekodule alus. Päev korraga.
Jumal tuleb sulle appi ja see läheb korda.
Külva seeme.
Gospel First Venemaal
Nonii. Oleme praegu Helsingis.
Vaatasime su tantsimist.
Mis selle tantsu nimi on? - Dubstep dance.
Väga lahe.
Jumal on andnud meile erinevaid ande.
Ta tahab, et neid kasutaksime.
Kas sa naudid tantsimist? - Väga.
Mulle meeldib seda teiste ees teha.
Nõnda püüan nende tähelepanu, ja saan rääkida Jumalast.
Nad vaatavad mu tantsimist huviga.
See on tore. Inimestel on väga erinevaid ande.
Mõni oskab hästi joonistada või maalida.
Sina tantsid, mõni teine laulab.
Jumal on jaganud erinevaid ande. See on hea asi.
Oleme erinevad, igaüks oma ainulaadsete oskustega.
Meil on väga hea Jumal.
Ta on heade andide jagamise meister.
Ta kutsub inimesi neid ande vastu võtma.
Tahan käsitleda Jumala ande kolme nurga alt.
Pääste, Püha Vaimu and
ning teenimine, mis meile antud andidest välja kasvab.
Piiblis on üks laialt tuntud ja palju tsiteeritud salm.
Efeslastele 2:8:
"Sest teie olete armu läbi päästetud usu kaudu -
ja see ei ole teist enestest, vaid see on and Jumalalt."
See, et oleme usu kaudu päästetud,
näitab, et patune inimene on Jumala soosingus.
Kuna tegu on ikkagi anniga, ei saa seda välja teenida.
Terve elu on and.
Olen Jumalale tänulik iga päeva ja hingetõmbe eest.
Ma ei pea seda enesestmõistetavaks, see on Tema armust antud.
And on ka see, kui meil on toit laual ja riided seljas.
On väga palju, mida Jumal annab meile puhtalt armust.
Mina pean kõigist andidest kõige ülemaks päästet.
See on Jumala tegu.
Roomlaste kirja 6. peatüki 23. salmist loeme:
"Sest patu palk on surm,
aga Jumala armuand on igavene elu
Kristuses Jeesuses, meie Issandas."
Jumala armuand on igavene elu.
See peaks nüüd küll meie südant liigutama.
Meile on antud midagi väga suurt.
Ei muust kui Jumala armust ja headusest.
Igavene elu Jeesuses Kristuses.
Läheme Roomlaste kirja 5. peatüki 17. salmi juurde.
Seal on juttu Jumala õiguse annist.
"Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need, kes saavad armu ülirohkesti ning õiguse anni,
hakkavad valitsema kuningana elus selle ühe -
Jeesuse Kristuse - kaudu."
Paulus tahab nende õpetlike sõnadega
juurutada meisse teadmist,
et koos Jeesuse Kristusega võtame vastu ka Tema armu.
See on and.
Meie ise oleme pimedad ja võimetud midagi tegema.
Kuid Jumal on tulnud ja andnud meile ülirohkelt armu.
Paulus ütleb, et saame armu ja õiguse anni.
Ta mõistab meid püha Jumala ees süüst vabaks
Jeesuse Kristuse lunastustöö kaudu.
Olgu see meile lähtekohaks,
kui mõtleme, kuidas Issand Jumal on meid õnnistanud.
Võid tunda kergendust, sest Tema on teinud, mis sulle on võimatu.
Ta on teinud seda armust ja andnud selle sulle muidu.
Kord kõneles Jeesus Sühhari kaevul Samaaria naisega.
Vaatame pisteliselt seda Johannese 4. peatüki lugu.
Jeesus ütles naisele,
et kui sa ainult teaksid Jumala kinki
ja kes see on, kes sult juua palub.
Kui sa ainult teaksid Jumala kinki, siis sa paluksid vett.
Tahan, et mõtleksid korraks Jumala olemusele.
Ta on enneolematult hea,
täis lõputut armastust inimeste vastu.
Ta on näidanud seda sellega,
et püha ja täiuslik ohvritall Jeesus Kristus
on surnud Kolgatal ristisurma sinu ja minu pattude pärast.
Kui vaatame Jeesust, näeme, milline Jumala armastus on.
Jeesus ütles naisele, et kui sa vaid tunneksid Jumalat,
kui sa teaksid Tema kinki, siis paluksid juua.
Jumalalt tasub küsida.
Ta on heldekäeline.
Ta ei hoia oma ande tagasi.
Jumal tahab, et meil oleks ülikülluslik elu Temas.
Temata meil seda ei ole.
Luuka 11:13 ütleb meile,
et kui meie oskame anda häid ande oma lastele,
kui palju enam annab Taevane Isa Püha Vaimu neile,
kes Teda paluvad.
Jumala andidega on nii,
et neid peab paluma ja vastu võtma.
See aga eeldab, et oleme alandlikud
ja tunnistame, et sõltume Temast.
Ütle: "Issand, ma ei saa ise hakkama.
Anna mulle seda, mida mul on vajaka."
Jeesus on lubanud,
et Isa annab Püha Vaimu neile, kes Teda paluvad.
Seega eelneb palumine kingi vastuvõtmisele.
See võib tunduda võõras,
sest me ei lähe ju teistelt paluma, et nad teeks meile kingituse.
Aga Jumala puhul on teisiti. Ta õhutab meid paluma.
Sest see paneb meid vaatama enda sisse
ja mõistma, mida tegelikult vajame.
Apostlite tegude raamatu 2. peatüki 38. salm
on osa Peetruse nelipühipäeva jutlusest.
Ta kuulutab julgelt: "Parandage meelt
ja igaüks teist lasku ennast ristida Jeesuse Kristuse nimesse
oma pattude andekssaamiseks,
ning siis te saate Püha Vaimu anni."
Selles salmis on mainitud meeleparandust.
Samuti ristimist.
Need kaks on justkui tee,
millel inimene saab esmalt oma patud andeks ning seeläbi Püha Vaimu anni.
Mäletan väga selgesti seda päeva,
kui tunnistasin oma patud ja avasin end täielikult Issandale.
Ta puhastas mu kõigest patust ja ühtlasi täitis mind Püha Vaimuga.
Mu elu muutus.
Püha Vaimu and ei ole aga pelgalt selleks,
et naudiksime kõike head, mille Jumal on andnud.
See on antud, et panna meid mõtlema ka teiste teenimisele.
1. Peetruse 4:10 on kirjakoht,
mis puudutab Jumala andi ja teenimist.
1. Peetruse 4:10.
"Teenigu igaüks teisi selle andega, mille ta on saanud,
nagu Jumala mitmesuguse armu head majapidajad."
Siin on öeldud, et Jumal on andnud igaühele mõne armuanni.
Ta on andnud armu teenida ligimest.
Arm ja annid peaksid juhatama meid teenima.
Mitte isekalt elama.
Mitte jääma rahulolevalt istuma, hindamatu päästekink süles.
Päästekink on nagu jõud,
mis paneb meid mõtlema teistele ja rääkima neile Jumalast.
Teenima ligimest igal moel.
Sõnadega ja tegudega, ennastohverdavalt.
Evangeelium on parim sõnum, mida inimene võib kuulda.
Jumal kutsub meid armu ja andide kaudu end teenima.
Issand õnnistagu sind.
Tere kõigile. Mina olen Sylvia Ssenyonjo.
Olen pärit Ugandast.
Viibime Eestis, et kuulutada inimestele evangeeliumi,
rääkida Jumalast ja Tema üleloomulikust väest.
Paar kuud tagasi jäin lapsest ilma.
Olin seitsmendat kuud rase. Elasin seda raskelt üle.
Kõik juhtus väga kiiresti.
Mul oli platsenta enneaegne irdumine.
Läksin haiglasse.
Oleksin peaaegu ära surnud, aga Jumal päästis mu elu.
Pärast seda mõistsin, et meil kõigil on selles elus mingi ülesanne.
Enne surma tuleb meil Jumalale midagi teha.
Ma usun, et igaühel on mingisugune and.
Me elame, et teenida Jumalat. See ongi meie olemasolu põhjus.
Piiblis räägitakse 2. Moosese 31. peatüki esimeses pooles,
et Mooses märkas inimeste andeid.
Kaks meest, Betsaleel ja Oholiab, olid osavad kunstipärastes töödes.
Jumal valis nad välja, et nad ehitaksid Tema koda.
Jumal valis nad.
Mehed olid väga osavate kätega.
Nad oskasid kujundada kullast ja hõbedast esemeid.
Samuti uurendada Issanda koja jaoks kive.
Meil kõigil on mõni anne,
millega oleme kutsutud Jumalat teenima.
Igaühel on oma annid.
Ühel on lauluanne, teisel kunstianne.
Üks oskab kuulutada Jumala Sõna,
teine jällegi teab, kuidas leida lastega ühist keelt.
Meil on erinevad annid.
Julgustan kõiki teenima Jumalat nii, et midagi ei läheks raisku
ja et oleksime elu lõpuks midagi korda saatnud.
Sellepärast me siin olemegi.
Sellepärast veel siin maailmas olemegi.
Jumal on andnud meile selle elu, et ehitada Tema riiki.
Aamen. Jumal õnnistagu sind.
Tere taas! Viibime Mubende raekojaplatsil,
kus oleme kuulutanud viimased kolm päeva evangeeliumi.
Oleme näinud suuri asju,
oleme näinud, kuidas Püha Vaim selles paigas liigub.
See oli pungil inimestest, kes janunevad Jeesuse järele.
Anna andeks mu patud.
Ole mu Issand ja Päästja.
Jeesus.
Aamen.
Jeesus on imeline.
Kiidetud olgu Issand!
Meie suurim igatsus on, et inimesed tuleksid Jumala juurde.
Siin Mubendes on toimunud läbimurre.
Me tulime kokku üksmeeles, ja see rõõmustab mind.
Suurüritusega aitas meid mitu toredat pastorit.
Eile oli kohal meie hea sõber, pastor Wilson Bugembe Kampalast.
Ta on Uganda üks tuntumaid gospelmuusikuid.
Wilson laulis siin,
ja ma olin nii õnnelik, kui nägin kõiki neid kaasalaulvaid inimesi.
See kohtumine oli justkui üritustesarja lõppakordiks.
Me rõõmustame,
et evangeelium on Jeesuse nimel kasvamas.
Kõik muutub, kui vabaned hirmu kammitsatest.
Maailm on täis hirmu.
Elame rasketel aegadel, kus ohud varitsevad meid kõikjal.
Paljud on hirmuköidikutes ega julge vabalt hingata.
Kui tahad vabaks murda
ning avad Jumala Sõna ja loed, mida see hirmu kohta ütleb,
leiad vabaduse.
See raamat näitab sulle teed hirmust vabadusse.
Arto Boa uus raamat "Pelosta vapaaksi"
Roomlastele 12:6 ütleb nõnda:
"Aga meil on meile antud armu järgi erinevaid armuande..."
Kui läheks õige natukene tagasi,
Roomlastele 11:29 juurde.
"Jumal ei kahetse ju oma armuande ega kutsumist."
Kas pole mitte võimas!
Jumal armastab meid nii sügavalt,
et Ta tahab anda meile kõigile mõne armuanni.
On üks äge kink, mille kõik kristlased on Jumalalt saanud.
Selleks on ase taevas, päästekingitus.
See on kõige parem kingitus
ja sellest saab alguse kõik hea, mida elus teeme.
Jumal tahab, et oleksime hästi varustatud
igasuguste andidega, tegudega.
Vajalike tööriistadega, mida kasutada, et tuua Jumalale au.
Kui hea on mõelda,
et Jumal ei vali välja kõige parema ja targema inimese.
Ta annab armuande kõigile, igaleühele.
Armuande ja kutsumusi on erinevaid, nagu meiegi oleme erinevad.
Jumal on määranud igaühele just talle sobiva anni.
Olgu ühe või mitu.
Tihti ei pruugi me teadagi, mis annid meil on,
enne kui Jumal ei näita.
Tähtis on lugeda Piiblit ja olla Jumalaga osaduses,
et kuulda, mida Ta meile räägib, ja näha, mida Ta meile näitab.
Nõndaviisi mõistame paremini ja selgemini,
milline armuand meil on.
Mida Jumal meilt tegelikult tahab, on see,
et hoiaksime oma südant alandlikkuses.
Mis sellest, kui oleme võimetud ja katkised.
Võime olla just sellised, nagu oleme.
Jumal ise valmistab meid armuandide kasutamiseks ette.
Armuand on nagu kingipakk.
Kui selle saame ja lahti teeme,
siis selle sisu üllatab, võib-olla isegi hirmutab meid.
Hirm on üks asju, mis võib meid takistada armuandi kasutamast.
Tahan sind kinnitada.
Kui oled saanud Jumalalt imekena kingipaki ja selle avanud,
võib näida, et mis sealt vastu vaatab, käib üle jõu.
Võid tunda, et sul jääb oskustest puudu.
Palveta. Kui Jumal annab, siis Ta ka varustab.
Ta õpetab ja vormib sind,
et võiksid kasutada sulle mõeldud armuandi parimal moel.
Kui kardad seda teha, liigu edasi koos Jumalaga.
Sa pole üksi. Jumal kannab ja aitab sind.
Ta annab sulle tarkust andi kasutada.
Armuannid on olulised.
Need ehitavad üles sind, kuid samuti teisi sinu ümber.
Nendega ehitame üles kogudust ja ühtsust.
Armuandidega saame täita Jumala plaani, teha Tema riigi tööd.
Vägev.
Tahan sind julgustada.
Ära keskendu hirmule, vaid palveta, et saaksid armuanniga edasi minna.
Ole õnnistatud.
Vaatasid Gospel Firsti saadet "Evangeelium esmalt".
Seekord olid teemaks Jumala annid.
Kui oled leidnud Jumala, oled saanud parima anni.
Teeme misjonitööd selleks, et inimesed saaksid päästeanni.
Sellest paremat pole.
Tahame kuulutada evangeeliumi nii Soomes kui kaugemal.
Praegu on selleks õige aeg.
On palju inimesi, kes pole veel kuulnud,
aga kes peavad kuulma Jeesusest Kristusest.
Jeesus ütles, et läheksime kuulutama evangeeliumi kõike maailma.
Võid selles töös kaasa lüüa ning meid toetada ja meie eest palvetada.
Nii saame kuulutada Jumala Sõna kõigile maailma rahvastele.
Jeesus käskis minna kõikjale.
Tahame olla misjonikäsu elluviijad, anda sõnumit edasi.
Oleme tänulikud, et oleme aastate jooksul saanud teha just seda.
Tähenduslikku ja viljakat tööd.
Kui tahaksid teada, mida ja miks me teeme ning mis seisab ees,
leiad vastused meie kodulehelt g1international.fi.
Oleme ka Facebookis kasutajaga Gospel First.
Instagramis oleme sama nimega.
Ja mõistagi YouTube'is.
Tule kindlasti uudistama.
Palvetame.
Kui vajad armuandi, siis palu seda Jumalalt.
Kui vajad päästekinki, palu ka seda.
Pöördu oma pattudest, võta Jeesus vastu.
Ja Ta kingib sulle pääste.
Võid palvetada minu järel nii:
"Kallis Jeesus, andesta mu patud.
Anna mulle päästekink.
Andesta mulle kõik mu valed teod.
Puhasta mu süda, et elaksin uut elu. Anna mulle Püha Vaim."
Kui nõnda palvetad, annab Jumal sulle päästekingi ja muudab su elu.
Palvetan nende pärast, kes on kutsutud mõnesse ametisse.
Evangelistiks, pastoriks.
Nende annid seisavad kasutuseta.
Tee nii, et need leiaks rakendust.
Olgu neiks julgustusand, tunnetusesõna and.
Mistahes üleloomulik and.
Issand, puhu meisse uut elu.
Täida meid Püha Vaimu ja tulega,
et kogeksime, kuidas Sa teed meie kallal tööd.
Sa oled helde Jumal ja Sinus ei ole millestki puudust.
Oled alati olemas.
Tänan Sind kõige eest, mida oled juba andnud.
Õnnistame sind rõõmsast südamest.
Aamen.
Tere! Mina olen Serena.
Tahan rääkida sulle ühest mulle olulisest asjast.
Teadmine, et Jumal on olemas
ja et Ta päästab,
on pööranud mu elu ümber.
See suur muutus on toonud endaga kaasa rõõmu ja vabaduse.
Inimesed peavad kuulma, et Jeesus valitseb,
Jumal on olemas ja Jeesus on lahendus.
Nüüdsel ajal on meie kasutuses meedia,
mille kaudu viia evangeeliumi otse inimeste kodudesse.
TV7 on võtnud selle oma ülesandeks.
Tahan, et sa teaksid,
kui tähtis on täita oma osa ja toetada seesugust tööd.
Kui oled valmis TV7-t toetama,
on selleks vajalik telefoninumber ekraani allosas.
See on üks võimalusi meid aidata.
Kõne hind on 12 eurot.
See on küll väike asi, aga sellest on ääretult suur abi.
Ole ka sina osa suurest ja meile kõigile olulisest misjonitööst.
Ole õnnistatud!
Tõlge: Karin Reisko